Príloha č. 3

**NÁVRH**

**Zmluva o dielo na stavebné práce**

**uzavretá podľa ustanovenia § 536 a nasl. zákona č. 513/1991 Zb. Obchodného zákonníka v platnom znení medzi**

**I.**

Zmluvné strany

**Zhotoviteľ:**

Obchodné meno: .....................................

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

(ďalej len ,,zhotoviteľ“)

a

**Objednávateľ:**

Obchodné meno: Obec Domaníky

Sídlo: Domaníky 78, 962 65 Domaníky

IČO: 00 648 086

DIČ: 2021120310

Zastúpený: Mária Mozolová – starosta obce

(ďalej len „objednávateľ“)

**II.**

**Úvodné ustanovenia**

* 1. Túto zmluvu uzatvárajú zmluvné strany ako výsledok postupu podľa § 117 zákazka s nízkou hodnotou podľa zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky **„Modernizácia kultúrneho domu v obci Domaníky“.**

**III.**

**Predmet zmluvy**

* 1. Predmetom tejto zmluvy je zhotoviť riadne a včas dielo - stavbu Modernizáciu kultúrneho domu v obci Domaníky v súlade s Položkovým rozpočtom vypracovaným na základe výkazu výmer, ktorý je neoddeliteľnou súčasťou tejto zmluvy (Príloha č. 1 tejto zmluvy) a v súlade s projektovou dokumentáciou s názvom Modernizácia obecného úradu a kultúrneho domu, SO – 02 – Kultúrny dom, ktorá bola vypracovaná zodpovedným projektantom a autorizovaným stavebným inžinierom Ing. Beatou Sádeckou so sídlom Lúčová 48, 945 01 Komárno.

**IV.**

**Miesto, čas a spôsob plnenia**

* 1. Miestom plnenia je obec Domaníky, stavba so súp. č. 78 na parc. „C“ č. 1979/8 zapísaná v katastri nehnuteľností Okresným úradom Krupina, katastrálnym odborom na liste vlastníctva č. 1, katastrálne územie Domaníky, ktorá je vo výlučnom vlastníctve obce Domaníky.
	2. Keďže Objednávateľ má záujem financovať realizáciu Diela aj z rozpočtov Európskej únie, dohodli sa Zmluvné strany, že termín začatia realizácie Diela zo strany Zhotoviteľa určí Objednávateľ **doručením jednostrannej písomnej objednávky Objednávateľa** adresovaným Zhotoviteľovi. Objednávateľ zašle objednávku najskôr po tom, ako bude jeho žiadosť o príspevok z rozpočtov Európskej únie na financovanie realizácie Diela (ďalej len „Žiadosť“) schválená, Zmluva o Nenávratný finančný príspevok nadobudne účinnosť a všetky výdavky budú schválené v procese finančnej kontroly zo strany poskytovateľa pomoci. Objednávateľ si vyhradzuje právo nezaslať písomnú objednávku a v tomto prípade nedôjde k plneniu zo zmluvy.
	3. Zhotoviteľ sa zaväzuje zrealizovať stavebné práce najneskôr do**4 mesiacov odo dňa doručenia jednostrannej písomnej objednávky Objednávateľa Zhotoviteľovi.**
	4. Zhotoviteľ je povinný bez meškania oznámiť objednávateľovi vznik akejkoľvek udalosti, ktorá bráni alebo sťažuje uskutočnenie stavebných prác a má za následok predĺženie dohodnutej lehoty ukončenia stavebných prác.
	5. Predmet plnenia podľa tejto zmluvy bude ukončený protokolárnym prevzatím diela medzi objednávateľom a zhotoviteľom. Zhotoviteľ je povinný pri odovzdávaní diela objednávateľovi predložiť dokumenty a doklady, ktoré budú potvrdzovať uloženie stavebného odpadu na registrovanú skládku odpadu, certifikáty použitých materiálov na diele.
	6. Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
	7. Zhotoviteľ je oprávnený prerušiť práce na diele v prípade zásahu vyššej moci, ktorou je prekážka, ktorá nastala nezávisle od vôle zmluvnej strany povinnej plniť a bráni jej v splnení povinností uloženej touto zmluvou, právnym predpisom alebo rozhodnutím alebo opatrením správneho orgánu, pokiaľ nemôže predpokladať, že by povinná zmluvná strana mohla túto prekážku alebo jej následky prekonať alebo odstrániť a taktiež, že by mohla túto prekážku v čase vzniku záväzku predpokladať. Za zásah vyššej moci sa považuje najmä vojnový konflikt, výskyt povodní, zemetrasenie, generálny štrajk, uskutočnenie archeologického prieskumu, začatie správnych konaní v dôsledku výskytu vzácnych rastlín alebo živočíchov v lokalite, v ktorej sa má nachádzať dielo nadobudnutie právoplatnosti rozhodnutí správnych orgánov, ktoré bránia výkonu diela.
	8. Zmluvné strany sa výslovne dohodli, že Zhotoviteľ je oprávnený prerušiť práce na diele v prípade, ak z poveternostných dôvodov nemôže dielo vykonať v kvalite zodpovedajúcej požiadavke objednávateľa na prvotriednu kvalitu diela.
	9. Bez ohľadu na ostatné ustanovenia tejto zmluvy je zhotoviteľ povinný o prerušení výkonu diela podľa tohto bodu zmluvy písomne informovať objednávateľa. V prípade, ak objednávateľ s prerušením prác na diele písomne nesúhlasí a trvá na zhotovovaní diela, zhotoviteľ je povinný okamžite pokračovať v zhotovení diela, ak to neodporuje právnym predpisom Slovenskej republiky a výkon predmetných prác je technicky možný. Zmluvné strany sa dohodli, že zhotoviteľ nezodpovedá objednávateľovi za vady diela, ktoré vznikli v dôsledku zhotovenia diela za nevhodných poveternostných podmienok na základe písomného stanoviska objednávateľa podľa predchádzajúcej vety.
	10. Termín ukončenia diela sa automaticky (t.j. bez podpísania Dodatku k zmluve o dielo) predlžuje:

a) o dobu oprávneného prerušenia prác na diele zhotoviteľom podľa tejto zmluvy,

b) o dobu zodpovedajúcu dobe, počas ktorej nebolo možné vykonávať dielo z dôvodu na strane objednávateľa,

c) o dobu, počas ktorej zhotoviteľ nemôže vykonávať dielo z dôvodu vykonávania alebo nevykonávania prác tretích osôb zabezpečených alebo poverených objednávateľom v súvislosti so staveniskom.

**V.**

**Cena za dielo**

* 1. Celková zmluvná cena za dielo v rozsahu podľa čl. III tejto zmluvy je stanovená na základe ponuky zhotoviteľa ako víťazného uchádzača v rámci súťaže podľa zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
	2. Celková zmluvná cena za dielo je:

|  |  |
| --- | --- |
| Cena bez DPH |  |
| DPH |  |
| Cena s DPH |  |

* 1. Objednávateľ sa zaväzuje zaplatiť cenu za riadne zhotovené a odovzdané dielo ako celok, vrátane dane s pridanej hodnoty.
	2. V prípade písomnej dohody zmluvných strán o nerealizovaní všetkých prác, ktoré je podľa tejto zmluvy zhotoviteľ povinný vykonať, cena za dielo sa zníži o čiastku zodpovedajúcu cene nerealizovaných prác určenú podľa cenového rozpočtu. V prípade, že záväzok zhotoviteľa zhotoviť dielo zanikne pred dokončením diela v plnom rozsahu, tzn., že dielo bude zhotovené len z časti, a to z dôvodov na strane objednávateľa, vznikne zhotoviteľovi nárok na zaplatenie časti ceny za dielo vo výške určenej podľa cenového rozpočtu, podľa ktorého sa ocenia práce a výkony, ktoré zhotoviteľ na diele vykonal.
	3. Zhotoviteľ sa zaväzuje, že cena za dielo uvedená v bode 5.2 tohto článku je konečná. Cena za dielo pokrýva všetky náklady zhotoviteľa na dodanie tovaru, uskutočnenie prác a poskytnutie služby je konečná a nebude zmenená z dôvodov na strane zhotoviteľa. Zhotoviteľ sa zaväzuje zrealizovať dielo v cene stanovenej v tomto článku a v zmysle predchádzajúcich ustanovení.

**VI.**

**Platobné podmienky**

* 1. Objednávateľ je povinný zaplatiť zhotoviteľovi celkovú cenu za dielo na základe faktúry vystavenej zhotoviteľom po protokolárnom odovzdaní diela. Podkladom pre vystavenie faktúry bude okrem preberacieho protokolu aj položkový súpis všetkých skutočne vykonaných prác, potvrdený po vecnej a cenovej správnosti objednávateľom. Zhotoviteľ je povinný pri protokolárnom odovzdaní diela predložiť objednávateľovi certifikáty použitých materiálov.
	2. Objednávateľ sa zaväzuje uhradiť zhotoviteľovi fakturovanú sumu do 21 dní odo dňa riadneho doručenia faktúry a to na bankový účet uvedený v záhlaví tejto zmluvy. Pre tento účel sa za deň úhrady považuje dátum odpísania uhrádzanej sumy z účtu objednávateľa.
	3. Ak faktúra bude obsahovať nesprávne a neúplné údaje, objednávateľ je oprávnený vrátiť ju zhotoviteľovi na prepracovanie s uvedením vytýkaných nedostatkov. Akékoľvek zmeny si zmluvné strany musia písomne odsúhlasiť, vrátane zmeny DPH, cla, dovoznej prirážky. Zhotoviteľ je povinný faktúru podľa charakteru nedostatku opraviť alebo vystaviť novú. Vrátením faktúry neplynie lehota jej splatnosti. Nová lehota splatnosti začína plynúť dňom doručenia novej alebo opravenej faktúry.
	4. Cena uvedená v čl. V. bod 5.1 a 5.2 tejto zmluvy sa počas doby realizácie diela nesmie meniť. Cena za dodanie tovaru, uskutočnenie stavebných prác a poskytnutie služby musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon o cenách.
	5. Zhotoviteľ je povinný do maximálnej ceny diela zahrnúť všetky náklady, činnosti, práce, výkony alebo služby nevyhnutné za účelom riadneho uskutočnenia prác.
	6. Zhotoviteľ i objednávateľ majú právo na náhradu škody, ktorá im vznikne porušením, resp. zanedbaním povinností druhou zmluvnou stranou.
	7. Objednávateľ neposkytuje preddavok, ani zálohovú platbu.
	8. V prípade nerealizovania diela vôbec nevznikne zhotoviteľovi právo na vystavenie faktúry objednávateľovi.

**VII.**

**Zmluvné záruky**

* 1. Zhotoviteľ je zaviazaný zhotoviť dielo podľa tejto zmluvy, ktorou sa zhotoviteľ zaväzuje všetky časti diela spočívajúce v dodávke, ako aj vo vykonaní stavebných a montážnych prác, dodať kompletne v patričnej kvalite, zodpovedajúcej schválenému projektu, vrátane jeho prípadných zmien. Dielo i jeho jednotlivé časti musia byť vyhotovené v kvalite požadovanej objednávateľom, t.j. v súlade s platnými právnymi predpismi, STN, ISO, technickými požiadavkami na tovar musia byť v súlade s podmienkami výkazu výmer.
	2. Pokiaľ právne predpisy alebo príslušné STN ustanovujú vykonanie skúšok, osvedčujúcich dohodnuté vlastnosti diela, alebo jeho časti, zhotoviteľ je povinný zabezpečiť uskutočnenie týchto skúšok pred odovzdaním diela.
	3. Zhotoviteľ poskytuje na dielo záruku za riadne vykonanie stavebných prác, vrátane použitých materiálov, v dĺžke 60 (šesťdesiat) mesiacov odo dňa podpisu protokolu o odovzdaní a prevzatí diela. V prípade materiálov a výrobkov tvoriacich dielo, na ktoré poskytuje ich výrobca osobitnú záruku, platí záručná doba v dĺžke uvedenej výrobcom týchto materiálov alebo výrobkov.
	4. V prípade zániku záväzku zhotoviteľa zhotoviť dielo bez toho aby došlo k protokolárnemu odovzdaniu diela, začína záručná doba plynúť odo dňa zániku záväzku zhotoviteľa zhotoviť dielo.
	5. V prípade výskytu vád alebo nedorobkov na časti diela, začína plynúť záručná lehota za ucelenú, samostatne funkčnú časť diela, na ktorej sa vyskytnú vady a nedorobky, až nasledujúci deň po odstránení poslednej vady a nedorobku. Po odstránení vady alebo nedorobku sú zmluvné strany povinné spísať protokol podpísaný obidvoma zmluvnými stranami.
	6. Počas záručnej doby je zhotoviteľ povinný na svoju zodpovednosť a náklady po obdržaní písomnej výzvy objednávateľa odstrániť všetky vady diela, za ktoré zodpovedá.

**VIII.**

**Postup a organizácia práce**

* 1. Objednávateľ je povinný odovzdať zhotoviteľovi stavenisko a zhotoviteľ je povinný prevziať stavenisko v lehote do 5 pracovných dní odo dňa doručenia jednostrannej písomnej objednávky Objednávateľa Zhotoviteľovi.
	2. O dobu omeškania objednávateľa s riadnym odovzdaním staveniska sa predlžuje lehota dohodnutá v tejto zmluve na odovzdanie diela tak, že za každý deň omeškania objednávateľa sa táto lehota predĺži o jeden deň.
	3. Zhotoviteľ má právo vykonávať všetky práce spôsobom, ktorý považuje za najrýchlejší k riadnemu zhotoveniu diela pri rešpektovaní účelu tejto zmluvy, zmluvných termínov, harmonogramu prác, koordináciu prác s tretími osobami.
	4. Zhotoviteľ sa zaväzuje poskytovať objednávateľovi počas zhotovenia diela nevyhnutné informácie a požadovanú súčinnosť.

**IX.
Kontrola uskutočnenia diela**

* 1. Objednávateľ je oprávnený kontrolovať spôsob uskutočnenia diela zhotoviteľom prostredníctvom zodpovednej osoby objednávateľa.
	2. Zodpovedná osoba objednávateľa je oprávnená pri zistení vád v priebehu výkonu prác požadovať, aby zhotoviteľ takéto vady odstránil a dielo vykonával riadnym spôsobom.

**X.
Zabezpečenie záväzkov**

* 1. Zmluvné strany sa dohodli, že objednávateľ je oprávnený uplatniť si voči zhotoviteľovi v prípade porušenia svojich záväzkov zo zmluvy nasledovné zmluvné pokuty:
	2. V prípade omeškania zhotoviteľa s vykonaním diela v termíne dokončenia diela si môže objednávateľ voči zhotoviteľovi uplatniť zmluvnú pokutu vo výške 0,05% z ceny diela za každý deň omeškania.
	3. V prípade, že bude objednávateľ v omeškaní s úhradou faktúry, zhotoviteľ je oprávnený požadovať úrok z omeškania v zákonnej výške.

**XI.
Vlastníctvo diela**

* 1. Vlastníkom predmetu diela vrátane jeho zhotovených častí je objednávateľ. Od okamihu prevzatia staveniska od objednávateľa až do dňa protokolárneho odovzdania diela, zodpovedá zhotoviteľ za škody na diele.
	2. Vlastníkom všetkých vecí, ktoré zhotoviteľ zaobstaral k zhotoveniu diela, je do doby ich zabudovania do diela zhotoviteľ. Zhotoviteľ nesie zodpovednosť za škodu ako na zhotovovanom diele, tak na veciach k jeho zhotoveniu zaobstaraných až do okamihu riadneho odovzdania diela objednávateľovi.
	3. Všetky podklady, ktoré boli objednávateľom zhotoviteľovi odovzdané a boli vlastníctvom objednávateľa, zostávajú jeho vlastníctvom a zhotoviteľ za ne zodpovedá od okamihu ich prevzatia. Po splnení svojho záväzku podľa tejto zmluvy je zhotoviteľ povinný tieto dokumenty vrátiť objednávateľovi.
	4. Dňom podpísania protokolu o odovzdaní a prevzatí diela predchádza nebezpečenstvo vzniku škody na ňom na objednávateľa.

**XII.**

**Odovzdanie a prevzatie diela**

* 1. Objednávateľ prevezme dielo dokončené v súlade s touto zmluvou od zhotoviteľa písomným protokolom o odovzdaní a prevzatí diela, ktorého návrh pripraví zhotoviteľ. Protokol bude podpísaný štatutárnymi zástupcami, alebo nimi poverenými zástupcami.
	2. Objednávateľ prevezme dielo len v prípade, že budú zhotovené podľa záväzných noriem a predpisov tak, aby slúžili k určenému účelu, bez vád a nedorobkov. Výskyt vád a nedorobkov na diele, nepredstavujúcich prekážku užívania diela, nepredstavuje podľa tejto zmluvy dôvod pre odmietnutie odovzdania a prevzatia diela, ak sa zhotoviteľ zaviaže ich odstrániť v primeranej lehote.
	3. Za deň odovzdania diela sa rozumie deň podpisu protokolu o odovzdávaní a prevzatí diela.
	4. Najneskôr 3 (tri) pracovné dni pred odovzdaním a prevzatím diela predloží zhotoviteľ objednávateľovi jedno vyhotovenie dokumentácie skutočne zhotoveného diela.
	5. Odovzdávanie diela sa uskutočňuje v mieste jeho zhotovenia.

**XIII.**

**Osobitné požiadavky – uplatnenie sociálnych hľadísk**

* 1. V súlade v súlade s legislatívou EÚ a SR pri dodržaní podmienky nediskriminácie, rovnakého zaobchádzania a transparentnosti sa zmluvné strany dohodli, že počas doby plnenia tejto zmluvy v prípade, ak zhotoviteľ bude potrebovať navýšiť svoje kapacity pre realizáciu danej zákazky, zhotoviteľ v takomto prípade zamestná na realizáciu predmetnej aktivity osoby dlhodobo nezamestnané v mieste realizácie zákazky (obec, okres, VÚC). Môže sa jednať o pracovný pomer na kratší pracovný čas, (či už dobu určitú, alebo neurčitú), o dohodu o prácach vykonávaných mimo pracovného pomeru a pod.
	2. V prípade, že zhotoviteľ realizuje predmetnú zákazku v obci z Atlasu rómskych komunít 2013 sa zhotoviteľ zaviaže, že požiadavku na uplatnenie sociálneho aspektu uvedenú vyššie, bude podľa Partnerskej dohody SR na roky 2014 -2020 uplatňovať vo vzťahu k inklúzii Marginalizovaných rómskych komunít, t.j. pri zákazkách realizovaných v obciach z Atlasu rómskych komunít 2013, bude sociálne hľadisko uplatňovať vo vzťahu k inklúzii Marginalizovaných rómskych komunít. Atlas rómskych komunít 2013 (<http://www.minv.sk/?atlas_2013>).
	3. Pri hľadaní vhodných uchádzačov o zamestnanie poskytne objednávateľ zhotoviteľovi potrebnú súčinnosť. Splnenie podmienok uchádzačmi o zamestnanie sa zistí vyhlásením uchádzača. Splnenie podmienok uchádzačmi o zamestnanie potvrdí zhotoviteľovi objednávateľ.
	4. Ak nie je objektívne možné nájsť uchádzača o zamestnanie spĺňajúceho všetky podmienky je zhotoviteľ povinný o tomto informovať objednávateľa bezodkladne písomne.

**XIV.**

**Záverečné ustanovenia**

* 1. Zmluva nadobúda platnosť a účinnosť jej podpisom oboma zmluvnými stranami. Pri povinne zverejňovaných zmluvách je účinnosť zmluvy naviazaná na jej zverejnenie. Keďže na financovanie predmetu dodania podľa tejto Zmluvy žiada Objednávateľ príspevok z fondov Európskej únie prostredníctvom Žiadosti, teda Objednávateľ má záujem realizovať dielo podľa tejto Zmluvy zo zdrojov získaných Žiadosťou, vyhradzuje si Objednávateľ právo odstúpiť od tejto Zmluvy, ak Žiadosť nebude príslušným orgánom schválená, alebo nedôjde k podpisu Zmluvy o poskytnutí príspevku na základe podanej Žiadosti, alebo ak nebude zo strany orgánu poskytujúceho príspevok schválené verejné obstarávanie pre obstaranie predmetu dodania podľa tejto Zmluvy bez výhrad.
	2. Zhotoviteľ berie na vedomie, že predmet dodania je predmetom Programu rozvoja vidieka SR 2014 – 2020; ako poskytovateľ zastúpená miestnou akčnou skupinou Občianske združenie Zlatá cesta. Zhotoviteľ sa preto zaväzuje v prípade následného uzavretia Zmluvy o poskytnutie nenávratného finančného príspevku medzi Objednávateľom ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom dodania kedykoľvek počas platnosti a účinnosti Zmluvy o NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Objednávateľ má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci príspevok, neumožnia použiť žiadaný príspevok na financovanie predmetu dodania podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie nenávratného finančného príspevku a v Zmluve o NFP.
	3. Zmluva je vyhotovená v štyroch originálnych vyhotoveniach, z ktorých tri vyhotovenia obdrží objednávateľ a jedno vyhotovenie zmluvy obdrží zhotoviteľ.
	4. Zmeny tejto zmluvy je možné uskutočňovať výlučne formou písomných a očíslovaných dodatkov podľa ustanovení zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, podpísanými oboma zmluvnými stranami.
	5. Práva a povinnosti zmluvných strán, ktoré nie sú výslovne upravené touto zmluvou, a všetky z nej zamýšľané vzťahy sa budú riadiť, interpretovať a uplatňovať podľa príslušných ustanovení právnych predpisov Slovenskej republiky.
	6. Vzťahy a spory vzniknuté z tejto zmluvy sa riadia všeobecne záväznými právnymi predpismi. Strany sa zaväzujú riešiť prípadné spory, vzniknuté z tejto zmluvy, vždy najskôr vzájomnou dohodou.
	7. V prípade, že niektoré ustanovenie tejto zmluvy sa stane neplatným, alebo neuskutočniteľným , nemá to vplyv na platnosť zmluvy ako celku. Pre tento prípad sa zmluvné strany zaväzujú , že takéto neplatné alebo neuskutočniteľné ustanovenie nahradia ustanovením iným , ktoré ho v právnom aj v obchodnom zmysle najbližšie nahradzuje.
	8. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a vyjadrujú slobodnú a vážnu vôľu zmluvných strán, ktorá nebola prejavená v tiesni ani za nápadne nevýhodných podmienok, čo zmluvné strany potvrdzujú svojimi podpismi.
	9. Neoddeliteľnou súčasťou zmluvy je:

Príloha č. 1: Položkový rozpočet vyhotovený na základe výkazu výmer

Príloha č. 2: Zoznam subdodávateľov

**Za Objednávateľa:** **Za Zhotoviteľa:**

V ...................., dňa ................... V ......................., dňa ...................

.................................................... ....................................................

**Príloha č. 1 – Nacenený položkový rozpočet vyhotovený základe výkazu výmer**

**Príloha č. 2 – Zoznam všetkých známych subdodávateľov**

|  |  |
| --- | --- |
| **Obchodné meno subdodávateľa** | **Údaje o osobe oprávnenej konať za subdodávateľa** |
| **meno a priezvisko** | **adresa pobytu** | **dátum narodenia** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |